ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
17 ก.ย. 2558

สรุปตลาดภาคเช้า
ตลาดภาคเช้าปิดปรับตัวเพิ่มขึ้น ในทิศทางเดียวกันกับตลาดรอบบ้าน สำหรับกลุ่มที่ out perform ตลาดภาคเช้าคือหุ้นกลุ่มพลังงาน ซึ่งได้แรงหนุนจากราคาน้ำมันดิบที่ปรับตัวขึ้นแรงวานนี้ นำโดย PTT และ PTTEP ปิดตลาดภาคเช้าดัชนีเปลี่ยนแปลง +9.16 จุด มาที่ระดับ 1,390.96 จุด ด้วยมูลค่าการซื้อขายที่ระดับ 1.5 หมื่นล้านบาท
 
แนวโน้ม ภาคบ่าย
ประเมินดัชนีมีแนวโน้มทรงตัวในแดนบวก โดยไม่คาดหวังการปรับขึ้นแรงจากที่เราเชื่อว่านักลงทุนจะยังรอความชัดเจนต่อประเด็นการขึ้นดอกเบี้ยจากการประชุม FOMC วันแรก เรายังแนะนำทยอยสะสมหุ้นกลุ่ม ICT จากที่เป็นกลุ่มที่ปรับตัวลงจากต้นปีราว 20% อีกทั้งยังมีประเด็นบวกในประเด็นการประมูล 4G รออยู่ โดยเลือกหุ้น INTUCH เป็นหุ้นเด่นสำหรับการซื้อสะสม
 
วิเคราะห์ทางเทคนิค
SANKO ราคาปิด 1.49 บาท
แนวรับ 1.47 บาท      แนวต้าน 1.60, 1.80 บาท
แนว cut loss หากใกล้จะหลุด 1.45 บาท
กราฟ SANKO กำลังไต่ระดับยกฐานขึ้นเป็นครั้งที่สองแบบ Higher low พร้อมทั้งเกิดสัญญาณซื้อใน RSI ตัดเส้นค่าเฉลี่ยขึ้น มีเป้าหมายสั้นที่ 1.60 บาท และเป้าหมายถัดไปในรูปแบบ V-shape ที่ 1.80 บาท แนะนำซื้อเก็งกำไร
 
GCAP  ราคาปิด  3.26 บาท
แนวรับ 3.22 บาท           แนวต้าน 3.50 บาท
แนว cut loss หากใกล้จะหลุด 3.18 บาท
กราฟ GCAP หากพิจารณากราฟรายสัปดาห์ จะเห็นการฟอร์มตัวเป็น V-shape แบบสวยงาม และเกิด buy signal ในเครื่องมือทั้ง RSI และ MACD อีกทั้งปริมาณการซื้อขายสะสมในรอบเดือนมีมากขึ้น จะทำให้แนวโน้มไต่ระดับสูงขึ้นได้ แนะนำซื้อเก็งกำไร
 
เด็กแนว
KKC  น่าจะเป็นหุ้นที่ราคาขึ้นได้แรงกว่านี้  หากมองทั้งปัจจับต้นทุนทองแดงที่ลดลงต่ำสุดในรอบ 5 ปีเข้าไปแล้ว เพราะทำให้ต้นทุนดำเนินงานลดลงอย่างมาก นอกจากนี้ค่าบาทที่อ่อนตัวลงต่อเนื่อง ส่งผลต่อออเดอร์มอเตอร์คอมเพรสเซอร์จากต่างประเทศทะลักถือโอกาสที่ของถูกสั่งกันล่วงหน้าตุนไว้ก่อน เท่ากับว่าบริษัทได้ทั้งรายได้เพิ่มและต้นทุนลด 2 เด้งในเวลาเดียวกัน  ส่วนกระแสที่มีซ่อนอยู่คือเรื่องพันธมิตรต่างประเทศจะเข้าถือหุ้นเพื่อบุกพลังงานทดแทนตามสมัยนิยม ก็ต้องมานั่งดูกันว่าด้วยวิธีไหนจะตัดจากผู้ถือหุ้นใหญ่ หรือเพิ่มทุนให้อย่างไรนั้นติดตามอย่างใกล้ชิด สำหรับผลประกอบการครึ่งหลังควรจะดีกว่าครึ่งแรกแบบผิดหูผิดตาและต่อเนื่องไปในปีหน้า เรียกว่าโตสวนกระแสเศรษฐกิจในประเทศก็ว่าได้  กระแสข่าวเรื่องกำไรถือว่าแรงเพราะมองกันถึง 500 ล้านบาท เทียบเป็นเป้าราคาที่ PE 15 เท่าอยู่ 6.25 บาท แบบนี้โบรกคงต้องปรับเป้ากันมือระวิง
ด้านกราฟหากมองสั้นๆ ราคาเหมือนจะอืด แต่หากมองยาวสักน่อยทรงกราฟเห็นการตีวงแล้วต้องบอกว่า 5.20 บาท คือเป้าหมายที่ต้องไปให้ถึง และ MACD โค้งตัวเข้าวงโคจรของขาขึ้นแล้ว ซื้อตรงนี้ยังทันยังมี gap ให้เล่นได้เป็นบาทเลย  ขอให้โชคดี